procesaur/Wiki.mk huggingface dataset:
Визир (фотографија)

Во фотографијата, визир или барало е отворот низ кој гледа фотографот при композиција и фокусирање на сликата. Највеќето визири се засебни и се подложни на паралакса, додека посложените рефлексни фотоапарати му овозможуваат на визирот да го користи главниот оптички систем. Визирите се користат во најразлични уреди за снимање: фотоапарати, видеокамери, филмски камери, како аналогни, така и дигитални. Зум апаратите обично го приближуваат (зумираат) визирот истовремено со објективот, со исклучок на далечиномерот (телеметарот).
Визирот може да биде оптички или електронски. Оптичкиот визир е практично обратен телескоп поставен да гледа тоа што го гледа апаратот. Тој има многу недостатоци, но има и две големи предности; не троши струја, и има „полна резолуција“ (т.е. резолуцијата на окото на фотографот). Електронскиот визир е приказен уред на принцип на катодна цевка (CRT), течнокристален екран (LCD) или органска светлечка диода (OLED), иако првоспоменатиот денес се користи ретко заради неговата тежина. Покрај оваа главна намена, електронскиот визир се користи за прегледување на претходно снимен материјал, и за прикажување на екрански испис за прегледување на менијата.
Неретко се случува еден апарат да има два визира. На пример, еден дигитален фотоапарат може да има оптички визир, покрај електронскиот. Електронскиот може да се користи за прегледување на снимен материјал, за гледање на екрански испис, и може да се исклучи за да се заштеди струја. Една видеокамера може да има два визира, обата електронски. Првиот се гледа увеличен низ прозорче, и бидејќи е обрабен со гума, низ него се гледа совршено, дури и при силно светло. Вториот визир е поголем, со повисока резолуција, и може да биде поставен странично на камерата. Бидејќи троши повеќе струја, овој визир има копче за исклучување како би се заштедило на батерии.
Извесни специјализирани камери воопшто немаат визир. Вакви се веб-камерите и камерите за видеонадзор. Тие користат надворешни монитори кои играат улога на визир.
1 Поврзано
* Електронски визир
* Екран
* Монитор
Ванчо Апостолски

Ванчо Апостолски ( во — во Скопје) бил македонски политичар, општественик и претседател на претседателството на СР Македонија.
Учесник во НОБ. Главен и одговорен уредник на штипскиот обласен весник „''Народен глас''“. Во 1949 година тој е претседател на ''Здружението на Новинари''. Соработник, уредник и од 1973 до 1982, тој ја извршува функцијата генерален директор на НИП ''Нова Македонија''. Директор на ''Уредот за информации на Македонија'', пратеник и потпретседател на Собранието на Република Македонија, член на Претседателството на ЦК СКМ. Од 1982 до 1986 година, тој е член на Претседателството на СРМ, во еден мандат и негов претседател.
Бил дел од делегацијата во Рим, по повод откривањето на спомен плочата во чест на Свети Кирил.
Објавил повеќе трудови посветени на македонското национално прашање и на односите со соседите, меѓу кои и „''На великобугарски нациналистички позиции''“.
1 Награди
Добитник е на наградата за публицистика „''Мито Хаџивасилев - Јасмин''“.
2 Наводи
Ну-метал

Ну-метал (исто така познат како агро метал) — поджанр на хеви-металот кој се појавил во 1990-тите. Тој ги обединува стиловите како алтернативен метал, фанк метал, хип-хоп, и разни други поджанрови на хеви-металот. Изразот „ну-метал” за првпат е користен во текот на преглед на концерт во средината на октомври 1995 година од страна на „Спин магазин” како „нов метал”. Како и бендовите на нивните претходници од фанк металот, повеќето ну-метал бендови биле основани во Калифорнија. Како пример се бендовите Корн и Дефтонс кои се едни од првите ну-метал бендови кои потекнуваат од Калифорнија и биле основани во раните 90-ти.
Во повеќето случаи ну-метал бендовите имаат агресивни вокали кој можат да пеат мелодично — слично на поп и рок, или пак со длабоки вокали, „смртоносни крици” и викања од разни жанрови на метал, хардкор-панк, а како во фанк-металот — рапувањето е често употребувано. Многу ну-метал бендови имаат и ДЏ-и за додатна ритмика и создавање одредени инструмелнтални мелодии.
1 Претставници
Најпознати ну-метал бендови се: Линкин Парк (Linkin Park), Корн (Korn), Слипнот (Slipknot), Систем оф а даун (System of a Down), Дистрбд (Disturbed), Дефтонс (Deftones), Лимп Бизгит (Limp Bizkit), Мадвејн (Mudvayne), Папа Роач (Papa Roach) и многу други.
Бајконур

Бајконур (|''Байқоңыр''; |Байконур), порано познат како Ленинск, е град во Кизилордската област на Казахстан, изнајмен и управуван од Русија. Бил изграден со цел да го опслужува космодромот Бајконур и бил официјално преименуван во Бајконур од страна на Борис Јелцин на 20 декември 1995.
Формата на изнајменото подрачје е елипса, со големина од 90 километри во правец исток-запад, и 85 километри север-југ, со космодромот во центарот.
Оригиналниот Бајконур е рударско гратче неколку стотици километри на североисток, близу Џезказган во казашката област Карганди. Ова име било дадено на лансирната станица со цел да се предизвика забуна и да се зачува локацијата тајна. Овој град бил специфичн избран бидејќи траекторијата на летот на ракетите кои се користеле за лансирање на многу советски сателити, вклучувајќи го и првиот Спутник, поминувале близу над него. Името Бајконур на казачки значи ''богато кафеаво'', т.е. ''плодна земја со многу билки''. Сепак, железничката станица таму, која е постара од базата, го има зачувано своето старо име - Тјуратам.
Советската влада го основала научно-истражувачкиот полигон за проби (НИИП-5) со одлука донесена на 12 февруари 1955. Првите фотографии од полигонот за тестирање на ракети Тујуратам (или космодромот Бајконур) биле направени од страна на извидувачки авион од типот U-2 на 5 август 1957. Видете композитна сателитска снимка на лансирниот комплекс Тјуратам во рана фаза на развој заедно со космодромот (30 мај 1962).
1 Поврзано
* Космодром Бајконур
Казан (готвачки сад)

Казан или козон (|qozon; |''қазан''; |''казан'') — вид голем готвачки сад кој се користи во Средна Азија, приближно еднаков на бојлер или на сач. Тие постојат во разни големини (малите модерни готвачки садови се нарекуваат понекогаш казани), и често се мерат по нивниот капацитет, на пример „50-литарски казан“. Казаните се користат за приготвување на разни оброци, како на пример плов, сумалак, шорпа и баурсаки, и поради тоа се важен елемент при прославите, кога се приготвува храна за голем број на гости.
Казаните може да се поставуваат над огнот на повеќе начини. Понекогаш се користат метални рамки, или пак (особено за големите казани) може да се ископа дупка во земјата која што ќе го држи казанот и ќе овозможи да има доволно простор да гори оган под него.
Азербејџан на Евровизија

Азербејџан за првпат дебитираше на Евровизија 2008 која се одржа во Белград, Србија. Азербејџан е последната држава од регионот Кавказ која зема учевство на Евровизија, после Ерменија и Грузија.
На 14 мај 2011, Азербејџан победи на Евровизија 2011 претставувајќи се со дуетот Елдар и Нигар со баладата "Running Scared". Со оваа победа тие ја донесоа Евровизија 2012 во Баку.
1 Натпреварувачи (2008 - )
Година, Пејач/ка, Наслов, Финале, Бодови, Полуфинале, Бодови
2008, Elnur & Samir, Day After Day, 8, 132, 6, 96
2009, AySel & Arash, Always, 3, 207, 2, 180
2010, Safura, Drip Drop, 5, 145, 2, 113
2011, Eldar & Nigar, Running scared, 1, 221, 2, 122
2012, Sabina Babayeva, When the Music Dies, 4, 150, Земјата домаќин
2013, Farid Mammadov, Hold Me, 2, 234, 1, 139
2014, Dilara Kazimova, Start a Fire, 22, 33, 9, 57
2015, Elnur Hüseynov, Hour of the Wolf, 12, 49, 10, 53
2016, Samra Rahimli, Miracle, 17, 117, 6, 185
2017
2 Поврзано
* Евровизија
* Азербејџан на Детскиот избор за песна на Евровизија
Данденонг (Викторија)

Данденонг (|Dandenong) — предградие на Мелбурн, Викторија, Австралија, 30 km југоисточно од централната деловна област. Неговото локално управно подрачје е Поширок Данденонг. На пописот од 2006, Данденонг имал 16.729 жители.
Данденонг е прилично мултикултурен град, со околу 55% од населението родени во странство од 156 различни места на раѓање, и 51% од неанглофони подрачја. Значајни етнички групи се имигранти од Индија и Југоисточна Европа, посебно Албанци од Албанија и Македонија.
1 Збратимени градови
* Сиџоу, Кина 1996
2 Поврзано
* Град Данденонг — поранешно управна подрачје со исто име.
Босна и Херцеговина на Евровизија

Босна и Херцеговина е член на Евровизија уште од 1993 година. Пред да биде членка како Евровизија, таа исто така имаше неколку свои претставници претставувајќи ја Југославија. Откако самостојно се натпреварува, најдобриот резултат го постигнаа за време на Хари Мата Хари со песната "Lejla" во 2006 година.
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Deen, In the Disco, 9, 91, 7, 133
2005, Feminemm, Call me, 14, 79, X, X
2006, Hari Mata Hari, Lejla, 3, 229, 2, 267
2007, Marija Šestić, Rijeka bez imena, 11, 106, X, X
2008, Laka, Pokušaj, 10, 110, 9, 72
2009, Regina, Bistra Voda, 9, 106, 3, 125
2010, Vukašin Brajić, Thunder and Lightning, 17, 51, 8, 59
Договор за факторинг

Договорите за факторинг ги делиме по повеќето критериуми:
Спрема обемот на преземање на ризикот на наплата:
* Прав факторинг – преземање на целокупното побарување од страна на факторот со сите видови на ризици во врска со наплативоста на побарувањето кој е назастапен во меѓународното работење;
* Квази факторинг – кога не се презема del credere[6] ризикот за наплата на побарувањето. Значи, кај неправниот факторинг, значи, отпаѓа една од неговите основни функции – del credere функцијата;
* Факторинг платив по стасаноста на побарувањето. Се работи за договор за факторинг во кој недостасува неговата функција на финансирање. Факторот ги купува краткорочните побарувања од клиентот на денот на нивната стасаност. Не се дава никаков аванс за побарувањата како кај правниот договор за факторинг;
* Факторинг со право на регрес и без право на регрес. Кај факторингот со регрес, факторот го задржува правото на регрес од својот клиент, ако не успее да го наплати долгот од должникот на својот клиент и овој вид на факторинг не се смета за прав факторинг.
Фактор

Фактор е лице кое со попуст купува долг (парично побарување) кој се должи на друг, со цел да се заработи преку наплатата на тој долг. Како фактор најчесто се јавуваат банки или специјализирани факторинг куќи. Факторот е договорната страна која ја врши карактеристичната чинидба кај овој договор, па според тоа во случај на спор кај меѓународен факторинг, меродавно би било правото на земјата на факторот и доколку договорните страни не договориле друго меродавно материјално право. Факторот се обврзува за клиентот да изврши најмалку две од наведените функции:
* да обезбеди финансиски средствa за клиентот по пат на авансни уплати;
* да води евиденција (книги) за побарувањата;
* да изврши наплата на побарувањата;
* да преземе соодветни мерки при доцнење со уплатите од должниците на клиентот.
По правило, факторот нема право на регрес од клиентот во поглед на ненаплатливоста на побарувањата.
Велика Британија на Евровизија

Велика Британија настапува на Евровизија уште од 1957 година и има однесено пет победи. Од 1999 година постои правилото дека т.н "голема четворка": Франција, Велика Британија, Германија и Шпанија и плус земјата домаќин да бидат директно во финалето и директно да имаат обезбеден настап. Тоа правило се‘ уште не е скршено, и поради трачевите во 2008 год.
Иако досега имале добри резултати, последниве неколку години Велика Британија носи се‘ послаби резултати.
1 Натпреварувачи (2004 - )
Година, Пејач/ка, Наслов, Финале, Бодови
2004, James Fox, Hold on to our love, 16, 29
2005, Javine Hylton, Touch my fire, 22, 18
2006, Daz Sampson, Teenage Life, 19, 25
2007, Scooch, Flying the flag, 23, 19
2008, Andy Abraham, Even if, 25, 14
2009, Jade Ewen, My Time, 5, 173
2010, Josh Dubovie, That sounds good to me, 25, 10
2019, Michael Rice, Bigger than us, 25, 20
2021, James Newman, Embers, 26, 10
Бугарија на Евровизија

Бугарија за првпат дебитирала на Евровизија во 2005 која се одржала во Киев, Украина. Тие за првпат настапиле со џез бендот „Кафе“ и не забележале добри резултати. Нивниот најголем резултат бил во 2017 кога настапиле со песната 'Beautiful mess' и го освоиле второто место.
1 Натпреварувачи (2005 - )
Година, Пејач/ка, Наслов, Финале, Бодови, Полуфинале, Бодови
2005, Kaffe, Lorraine, X, X, 19, 49
2006, Мариjaна Попова, Let Me Cry, X, X, 17, 36
2007, Елица и Стојан, „Вода“, 5, 157, 6, 146
2008, Deep Zone & Balthazar, DJ, take me away, X, 11, 56
2009, Красимир Аврамов, Illusion, X, 16, 7
2010, Миро, „Ангел си ти“, X, 15, 19
2011, Поли Генова, „За инает“, 12, 48
2012, Софи Маринова, „Love Unlimited“, 11, 45
2013, Елица и Стојан, „Само Шампиони“, 12, 45
2016, Поли Генова, „If Love Was A Crime“, 4, 307, 5, 220
2017, Кристијан Костов, „Beautiful Mess“, 2, 615, 1, 403
2018, Екуинокс, „Bones“, 14, 166, 7, 177
Патент

Патент или рајсферсшлус — вид на поврзување помеѓу две парчиња материјал.
1 Етимологија
Рајсферсшлус е преземен од германскиот јазик (од зборот, кој е соединение од два збора: — „кине“ и — „затворач“.
2 Историја
Првиот патент бил дизајниран од Американецот Виткомб Џадсон во 1893 година. Во облик во кој сè уште се користи денес, бил патентиран во 1913 година.
3 Механизам
Патентот се состои од два реда запци („ластовичкина опашка“) кои се поставени еден спроти друг и се вклопуваат еден во друг кога патентот е затворен. Лизгачки механизам ги поврзува кога се влече на едната страна. Кога се влече на другата страна, ги раздвојува бидејќи составен дел му е клин во триаголен облик кој се вметнува во самиот спој на забите, кој се нарекува туркач или лизгач.
4 Употреба
Патентот има широка примена. Најчесто може да се забележи на облеката, како што се јакни и фармерки, како и на чанти и други текстилни предмети.
Белгија на Евровизија

Белгија е член на Евровизија уште од далечната 1956 година. Белгија досега има само една победа на фестивалот, во 1986 година кога Сандра Ким победи со песната "J'aime la vie" во Берген, Норвешка. Иако таа пееше како да има 15 год, таа всушност беше 13 и премлада, но и беше дозволено да ја однесе победата. Моменталната минимална граница за настап е 16 години и Сандра Ким ќе биде запаметена како најмлад победник.
Од 2005 па наваки, Белгија забележува слаби резултати на настапите на Евровизија.
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Xandee, 1 Life, 22, 7, X, X
2005, Nuno Resende, Le grand soir, X, X, 22, 29
2006, Kate Ryan, Je't adore, X, X, 12, 69
2007, The KMG's, Love Power, X, X, 26, 14
2008, Ishtar, O Julissi, X, X, 17, 16
2009, Patrick Ouchene, Copycat, X, X, 17, 1
2010, Tom Dice, Me and my guitar, 6, 143, 1, 167
Корисен модел

: Историски и споредбено погледнато корисниот модел е право од индустриска сопственост кое егзистира многу одамна и во голем број национални законодавства во светот. Се работи за право кое е различно уредено, кое исто така има одредени разлики во националните решенија како и патентот и индустриски дизајн.
: Предметот на заштита со корисен модел како во научната литература, така и во законодавставата и практиката се движи помеѓу творба – производ чија функција е само естетска, до творба со само техничка функција.
: Постои разлика и за начинот на стекнување на правото на корисен модел. Според едни национални системи, корисниот модел е право со кое се стекнува носителот со регистрација кај надлежната патентна администрација, без претходно испитување на материјално правните услови за заштита; а според другите национални системи, корисниот модел се регистрира по претходно извршено испитување.
: Времетраењето на корисниот модел е пократко од она на патентот и во основа се движи во рамките на заштитата на индустрискиот дизајн.
Топографија на интегрално коло

:Топографијата на интегрално коло, претставува техничко решение на еден проблем, што не ги исполнува другите услови кои се неопходни за добивање на заштита како патент. Реализирањето на технолошката идеја се состои во работни операции, чија цел е на многу мал простор да се сместат голем број елементарни компоненти. Врз основа на постојни програми (софтвер), тополошките операции ги изведува компјутерот.
Know-how

: Постојат различни гледишта за тоа што опфаќа изразот know-how. Тие можат да се групираат во две основни групи, потесно сфаќање за know-how и пошироко. Според првото гледиште, под know-how се подразбираат само техничките знаења и искуства. Според второто, под know-how, се подразбираат разновидни групи знаења и искуства, кои сочинуваат една широка палета знаења и искуства од технолошка природа, економско-сметководствена, трговска, правна, до она што значи однесување со клиентелата, потрошувачите и сл.
: Содржината на „знаењето и искуството“ понекогаш може да има обележја на самостоен пронајдок, кој може да се пријави, но неговиот носител не сака правно да го заштити затоа што тоа подразбира престанок на тајноста. Во тој случај, know-how претставува таен пронајдок.
: Во правната теорија и трговската практика, според тоа дали може да се пренесе на други субјекти, се разликуваат три вида на know-how:
# Know-how кој е неразделно поврзан со определен поединец (од физичкото лице) тоа се поединечната вештина, знаења и искуства;
# Know-how кој е поврзан со определено правно лице, конкретно претпријатие, коешто располага со определени технологии, кои се засновани на определена традиција или на необично виско ниво на развој на определено производство;
# Know-how којшто може да се оддели и од физичкото и од правното лице, сознанија за определени технички решенија, цртежи, тајни патентибилни резултати и сл.
Ознака на потеклото на производ и географска ознака

1 Ознака на потекло на производ и географска ознака
: Заштитата на географските називи и обележја е со цел тие да се користат за означување на специфични производи кои потекнуваат од одредено географско подрачје, како и условите за стекнување на правото за нивно користење. Тоа е посебен вид на право од индустриска сопственост кое по својата содржина се разликува од другите права.
: Сфаќањето за големото економско значење на користењето на географските називи за обележување на специфични производи од одредено подрачје расте со порастот на свеста дека квалитетот на производите и гаранцијата за постојаноста на тој квалитет се значаен фактор во освојување на пазарите. Заштитените географски називи ја имаат точно таа улога. Според критериумите за нивна заштита и користење, географските називи му укажуваат на потрошувачот дека тоа се производи кои имаат посебни својства и квалитет. Со тоа тие претставуваат гаранција за квалитет.
: Користењето на заштитените географски називи за означување на производите кои потекнуваат од определено подрачје претставува моќно средство за пропаганда. Со тоа се дава јасна порака на потрошувачот зе вистинското потекло на производот и за посебниот квалитет и својства кои ги има тој производ, а кои се резултат на природните услови на тоа подрачје или на традиционалните знаења кои ги имаат луѓето од тоа подрачје. Ова е особено значајно за неразвиените земји и земјите кои преминуваат во пазарно стопанство, т. н. земји во транзиција.
1.1 Постапка за заштита и признавање на право на користење
: Постапка за заштита на географски назив, односно за признавање на правото на користење на заштитен географски назив се поведува со пријава која содржи барање за заштита на географскиот назив, односно барање за признавање на правото за користење на заштитениот географски назив и други прилози пропишани со овој закон.
: Пријавата за заштита на географски назив можат да ја поднесат: ''физички и правни лица кои произведуваат определен производ и форми на здруженија кои можат да стекнуваат право и преземаат обврски во однос на заштитата, односно правото на користење и државен орган, единица на локална самоуправа и коморите заинтересирани за заштита на географските називи на подрачјето на нивното дејствување.''
Елисејска палата

Елисејска палата (|Le Palais de l’Élysée) — палата во Париз и седиште на Претседателот на Франција и негова резиденција.
Оваа намена Елисејската палата ја има уште од Втората Француска републија (1848 - 1851). Палатата се наоѓа во VIII округ во Париз.
Палатата во класицистички стил ја проектирал архитектот Арман Клод Моле. Изградена е во периодот од 1718 до 1722 и станала предмет на воодушевување во тоа време. Името го добила по авенијата Елисејски Полиња, која се наоѓа во близина на палатата.
Индустриски дизајн

Индустрискиот дизајн — облик на интелектуална сопственост.
1 Правна заштита на индустрискиот дизајн
Индустриски дизајн има двојна примена. Тој служи за да ја задоволи потребата од убаво и корисно. По својата суштина и по својот облик, со кој и се презентира на јавноста, тој се наоѓа на половина пат, меѓу пронајдокот и „чистата“ уметност. Правната заштита на индустрискиот дизајн е некаде на средината меѓу пронаоѓачкото и авторското право. Индустриската сопственост е заинтересирана за страната на овие творби, што има карактер на утилатералност — за нивната индустриска применливост. Авторското право, пак, е заинтересирано за нивната друга страна — за уметничката. Правната заштита на индустрискиот дизајн се состои во заштита на дистинктивните елементи на кои се должи успехот на пазарот. Правната заштита на индустрискиот дизајн покрај другото, го интензивира инвестирањето во ресурсите кој го негува, го форсира дизајнот, како елемент на производството. Заштитата на индустрискиот дизајн, во одделни земји, е решена на различни начини.
Како услови на заштита кај индустрискиот дизајн, споредбеното право ги утврдува новоста и индустриската и занаетчиска применливост.
Македонскиот законодавец се определува за принципот на универзална новост — дизајнот суштествено да се разликува од оној кој порано бил пријавен и достапен на јавноста (без територијално ограничување), со тоа што дозволува да е ист со порано достапен дизајн на јавноста, ако пријавата за дизајнот била повлечена пред објавување на решението со кое се признава правото на индустриски дизајн.
Според Законот за интелектуална сопственост од 2002 година, се смета дека дизајнот станал достапен на јавноста:
# ако е објавен како пријава или како признато право од индустриска сопственост;
# ако е изложен или користен на пазарот; и кога
# во вообичаени услови на деловно работење станал познат во соодветни стручни кругови специјализирани за дадената област.
2 Постапка за стекнување
Во светот се познати два система за признавање на правото на индустриски дизајн. Тоа е системот според кој се врши целосно испитување и системот според кој се врши само испитување на пријавениот индустриски дизајн во однос на апсолутните пречки за регистрација, а не и на релативните.
3 Индустрискиот дизајн во Македонија
Во 2016 година, во Македонија биле поднесени вкупно 325 пријави на индустриски дизајн (22 домашни и 303 странски), една година подоцна имало 288 пријави (35 домашни и 253 странски), а во 2019 година, бројот на пријавите на индустриски дизајниизнесувал 279 (34 домашни и 245 странски). Набљудувано од земји, во пријавите на индустрискиот дизајн, 76 биле од Швајцарија (27,8%), 37 од Германија (13,6%) и 30 од Франција (11%), додека учеството на македонските пријави изнесувало 12,18%.
Крантор

Крантор (|Κράντωρ) бил грчки филозоф од старата школа, роден веројатно околу средината на 4 век п.н.е., во Соли на Киликија. Крантор се преселил во Атина за да студира филозофија, и таму станал ученик на Ксенократ и пријател на Полемо.
Крантор е првиот следбеник на Платон кој напишал коментари за делата на својот учител. Има напишано повеќе дела, а се обидел да пишува и поезија. Познато е дека негови омилени поети биле Хомер и Еврипид.
Гламур

Гламур е стар шкотски збор што се однесувал на демонската моќ за измама, збор користен да опише некого со убава надворешност, но внатрешност која е безвредна, невкусна или ѓаволска; магија фрлена на некого за да му се допадне нешто или некој. Кон крајот на 19 век зборот „гламур“ добива нова смисла, без магиски примеси, а денес зборот се користи за да се опише нечија привлечност или фасцинираноста од нечиј луксуз или елеганција. Гламурозен може да биде: човек, настан, место, технологија, фотографија или производ, како парче облека или пијалак на пример.
1 Поврзано
* Стил
* Убавина
* Елеганција
* Мода
Политичка култура

Постојат неколку дефиниции за терминот политичка култура, но сите се согласуваат дека политичка култура е „збир на вредности низ кои делува политичкиот систем“. Политичката култура е уникатна за секој народ, за секоја држава, за секоја заедница, и воопшто не е исто што и политичка идеологија. Политичарите од различни политички партии (од опозицијата и од власта на пример) најчесто не се согласуваат со тоа што го прави владата, но мора да делат иста политичка култура.
Како термин, политичката култура е воведена во Америка кон крајот на 1950-ти години. Овој термин веднаш го прифатиле двајца водечки политички научници од Европа од тоа време, Герхард Лембрух и Аренд Лејпхарт.
Правени се повеќе обиди за поделба на видови политичка култура, но оваа поделба е општо за сите:
* политичка култура на народот, и
* политичка култура на политичарите, која натаму се дели на: политичка култура на коалицијата на власт, и политичка култура на опозицијата.
1 Што е тоа политичка култура?
За да се оформи објаснувањето на политичката култура во една земја, треба добро да се познаваат локалните збиднувања. Некои критичари сметаат дека политичката култура е резултат, а не причина на политичките процеси. Исто како што општата култура не се претвора во демократија, туку демократијата произведува општа култура.
Биогеографија

Биогеографијата — научна дисциплина која ги изучува закономерностите на географското распространување на растенијата, животните и микробите, а исто така и за карактерот на флората и фауната на определени територии. Според ова, биогеографијата се дели на фитогеографија, зоогеографија и географија на микробиоценозите.Организмите и биолошките заедници честопати се разликуваат во редовна форма заедно со географските градиенти на географската ширина, височината, изолацијата и областа на живеалиштата. Фитогеографијата е гранка на биогеографијата која ја проучува дистрибуцијата на растенијата. Зоогеографијата е гранка која ја проучува дистрибуцијата на животни. Микогеографијата е гранка која ја проучува дистрибуцијата на габи, како што се печурките.
Познавањето на просторната варијација во бројот и видовите организми е исто толку важно за нас денес, колку што беше важно за нашите рани човечки предци, бидејќи се прилагодуваме на хетерогени, но географски предвидливи средини. Биогеографијата е интегративно поле на истражување кое обединува концепти и информации од екологијата, еволутивната биологија, таксономијата, геологијата, физичката географија, палеонтологијата и климатологијата. Неколку истражувачи сметаат дека биогеографијата може да се сфати само како севкупност на фито- и зоогеографијата, додека други − дека таа ги изучува општите географски закономерности на живиот свет на Земјата.
Солон

Солон (грчки: , околу 638 п.н.е. - 558 п.н.е.) бил атински државник, законодавник и лирски поет, еден од седумте мудреци на Стара Грција. Најмногу е запаметен по неговите настојувања да воведе законски ред против политичкото, економското и моралното опаѓање во древна Атина. Тој го поткренал националниот дух на жителите на Атина, ги ублажил маките на сиромашните луѓе и го создал либералниот устав на Атина. Притоа, за да им даде на граѓаните можност да ги практикуваат неговите закони, тој одлучил да ја напушти Атина. Иако неговите реформи не останале долг период, сепак Солон е познат како основоположник на атинската демократија.
Париски клуб

Парискиот клуб е неформална организација на 19. финансиски најбогати земји во светот,членки на ОЕЦД и Русија. Нивната главна цел како организација е реструктуирање на долговите,олеснување,како и отпишување на долговите на земјите должнички кон овој клуб.
Должниците најчесто се препорачуваат од страна на Меѓународниот монетарен фонд.
Реструктуирањето на долговите од страна на Парискиот клуб бара консензус од сите членки и не смее да се фаворизира една земја кредитор во однос на друга.
Групата се состанува на секои шест недели во француското министерство за економија во Париз.
Со клубот претседава висок претставник на француската државна благајна,моментално на таа позиција е Жан-Пјер Жујет.
1 Земји членки на Парискиот клуб
*******************
Германија на Евровизија

Германија настапува на Евровизија уште од првата манифестација во 1956 год, со исклучок во 1996 година. И покрај високиот број на настапи т.е рекордниот број, Германија има само една победа на овој натпревар и тоа во 1982 година.
Од 2000 година, Германија, заедно со Велика Британија, Франција и Шпанија ја сочинуваат "големата четворка" која секогаш има обезбедено место во финалето.
По 28 години од својата втора победа, Германија по низата слаби резултати конечно успева да ја донесе Евровизијата во оваа западноевропска земја. Лена Маер-Ландрут со песната "Satellite" триумфираше на Евровизија 2010 која се одржа во Осло, Норвешка.
На Евровизија 2011 Лена Маер-Ландрут повторно ја претставуваше својата земја, овој пат како како земја домаќин во Диселдорф. Заврши на солидното десетто место со освоени 107 бода.
1 Натпреварувачи (2004 - )
Година, Пејач/ка, Наслов, Финале, Бодови
2004, Max, Can't wait until tonight, 8, 93
2005, Gracia, Run & Hide, 24, 4
2006, Texas Lightning, No No Never, 14, 36
2007, Roger Cicero, Frauen regier'n die Welt, 19, 49
2008, No Angels, Disappear, 23, 14
2009, Alex Swings Oscar Sings, Miss Kiss Kiss Bang, 20, 35
2010, Лена Маер-Ландрут, Satellite, 1, 246
2011, Лена Маер-Ландрут, Taken by a stranger, 10, 107
2019, S!ster, Sisters, 24, 60
Виножито на месечина

Виножито на месечина или бело виножито е виножито што го создава месечината. Тоа е ретка појава, поради слабата светлина што доаѓа од Месечината.
За човечкото око е тешко да ги види боите на виножитото при месечина, и поради тоа овој феномен изгледа како бела светлина. Сепак, боите на виножитото на месечина се појавуваат при фотографирање со долга експозитура.
Месечевото виножито е најлесно да се забележи при полна Месечина.
1 Познати локации
Само на неколку места во светот овој феномен се случува постојано. Тоа се: водопадите Камберленд во Мичиген,, во близина на градот Вилијамсбург, Кентаки, САД; Ваимеа, Хаваи и Викторијанските Водопади на границата меѓу Замбија и Зимбабве.
2 Поврзано
* Виножито
Акватичко потекло на човекот

Хипотезата за акватичкото потекло на човекот, понекогаш наречена и акватичка теорија, е теорија за еволуцијата на човекот, која вели дека телото на хоминидите е резултат на период кој тие го минале живеејќи во вода. Теоријата потекнува од Стара Грција, но првпат е публикувана со научни објаснувања во 1942 година. Акватичката теорија за потеклото на човекот е дискутирана од страна на етнологот Дезмонд Морис во неговата книга од 1960 година ''Гол човек''.
1 Хипотези
Според оваа теорија:
* Малку копнени цицачи можат да се мерат со човекот во пливање под вода, а и тие пливаат „кучешки“, за разлика од елегантното пливање на луѓето.* Човечкото бебе е способно да плива веќе после неколку недели живот, а при тоа е способнo да го прилагоди дишењето под вода.
* Кожата без влакна е карактеристична само за цицачите пливачи (делфини, китови) и за полуводените видови (нилски коњ, на пример).* Правецот во кој растат влакната кај човекот се разликуваат од оние кај човеколиките мајмуни. Влакната кај човекот растат „низводно“, т.е. даваат најмал отпор на водената струја.* Голото човечко тело има форма на добро конструиран чамец.
* Од сите цицачи само човекот има сало под кожата, што е типично за водените цицачи, но не и за копнените.* Човекот е суштество што зборува, а тоа се смета за „пренагласено дишење“, а да нуркате, значи да владеете со дишењето.* Човекот има мембрана меѓу прстите од нозете, како и меѓу показалецот и палецот на рацете, што се остатоци од пераи.
* За разлика од другите мајмуни, носот на човекот е под агол од 90 степени свртен надолу, идеално за нуркање.* Човекот плаче, исто како морските цицачи, кои преку солзите се ослободуваат од вишокот сол.
Yahoo!

Јаху (на англиски Yahoo, Yahoo!, Yahoo! Inc.) — американска јавна корпорација, која нуди интернет-услуги низ целиот свет а се наоѓа во Санивејл, Калифорнија. Компанијата е позната по својот портал, пребарувач, Јаху директориум, електронска пошта, и страници за социјални медиуми и услуги. Јаху беше основана од Џери Јанг и Дејвид Фило во јануари 1994, а беше инкорпорирана на 1 март 1995.
На 13 јануари 2009, Јаху ја назначи Керол Бартз, пошанешен претседател на Аутодеск, за нов главен извршен директор и член на одборот на директори. Според компаниите за анализи на веб сообраќај (Complete.com, ComScore, Alexa Internet и други) доменот привлекол најмалку 1575 билиони посетители годишно до 2008. Глобалната мрежа на Јаху! страниците се отвора 3.4 билиони пати на ден во просек од октомври 2007. Јаху е второ мрежно место по посетеност во САД и во светот.
Данска на Евровизија

Данска се натпреварува Евровизија од 1957 година па се‘ до денес. Во првите години на манифестацијата Данска забележуваше добри резултати но следеа и тешки моменти па затоа од 1966 до 1976 таа не настапуваше на Евровизија.
Во 2000 година, Браќата Олсен ја однесија победата во Данска со песната "Fly on the wings of love".
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Thomas Thordarsson, Shame on you, X, X, 13, 56
2005, Jakob Sveistrup, Talking to you, 9, 125, 13, 185
2006, Sidsel Ben Semmane, Twist of Love, 18, 26, X, X
2007, DQ, Drama Queen, X, X, 19, 45
2008, Simon Mathew, All Night Long, 15, 60, 3, 112
2009, Niels Brinck, Believe Again, 13, 74, 8, 69
2010, Chanée & N'evergreen, In a moment like this, 4, 149, 5, 101
2019, Leonora, Love is forever, 15, 111, 9, 102
Грција на Евровизија

Грција настапува на Евровизија од 1973 година со неколку години исклучоци. Во последно време има многу добри резултати а тоа може да се докаже и по квалитетот на песните кои таа ги праќа. Како резултат на тие песни во 2005 ја однесија победата во Грција и со тоа беа домаќини во 2006, во Атина.
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Сакис Рувас, Shake It, 3, 252, 3, 238
2005, Елена Папаризу, My Number One, 1, 230, X, X
2006, Ана Виси, Everything, 9, 128, X, X
2007, Sarbel, Yassou Maria, 7, 139, X, X
2008, Каломира, Secret Combination, 3, 218, 1, 156
2009, Сакис Рувас, This Is Our Night, 7, 120, 4, 110
2010, Giorgos Alkeos & Friends, Opa, 8, 140, 2, 133
2019, Katerine Duska, Better love, 19, 64, 1, 178
Хиперврска

Хиперврска или само врска или поврзница (англ. ''hyperlink'', ''link'') — упат од еден збор, слика или каков било информациски објект до друг таков објект. Во мултимедијалната природа, како што е глобалната мрежа, таквите објекти вклучуваат звучни или видео записи. Најчест облик на врска е препознатливиот збор или слика, којшто може да биде одбран од страна на корисникот (со помош на глувчето или на некој друг начин), при што резултатот би бил моментална испорака или увид на некоја друга податотека.
Amazon.com

Amazon.com е американска компанија со седиште во Сиетл, која се занимава со електронска трговија. Amazon.com е еден од најголемите онлајн продавачи. Компанијата е основана од страна на Џеф Безос во 1994 год. и биле пуштена во употреба во 1995. Започнала како онлајн книжарница, но продолжила со продажба на VHS, DVD, Mp3, CD-а, компјутерски софтвер, видеоигри, електроника, предмети, играчки и друго. Amazon.com има воспоставено посебни сајтови во Кина, Франција, Велика Британија, Канада, Германија и Јапонија. Според анкета спроведена во Verdict Research во јануари 2009, оваа компанија е омиленото место за купување музика и видео во Велика Британија.
Во 2017 година, Европската Унија го казнила „Амазон“ со казна од 250 милиони евра, поради неплатен данок во Луксембург. Имено, во 2003 година, на „Амазон“ му било дозволено да плати четирипати помал данок од локалните фирми во Луксембург.
Коктел вишна

Коктел вишна, мараскино вишна или марашино вишна (|amareno al maraschino, |maraschino cherry, според италијанскиот изговор, или ) ― презервирана, засладена вишна, најчесто направена од светло обоени благи вишни како ројал ен или златните сорти. Вишните најпрво се конзервираат во раствор на солило (вообичаено сулфур диоксид или алкохол), а потоа се потопуваат во боја за храна (обична црвена храна за боја, FD&C Red 40), сируп од шеќер, и други компоненти. Мараскино вишните обоени црвено обично имаат вкус на бадем, додека вишните обоени зелено имаат вкус на питомо нане.
1 Историја
Името ''мараскино'' или ''марашино'' се однесува на вишната мараска и ликерот мараскин кој се прави од неа, во кој оригинално се презервирале мараскино вишните. Првенствено биле произведувани за и конзумирани од кралските семејства и богатите како деликатес.
2 Употреба
Мараскино вишните се состојка во многу коктели. Како гарнир, често се користат за декорација на печена шунка, торти, колачиња, парфе, сладоледи и милкшејкови. Исто така се користат и за декорација на вафли.
3 Поврзано
* Сличен процес е процесот на производство на кандирано овошје.
4 Дополнителна литература
**
Дефиниционен список

Дефинирачките списоци се користат за да се акцентираат врз дадена дефиниција или термин, така што ја покажува содржината на дефиницијата со одстап од левата страна на пребарувачот. При дефинирачките списоци не се покажуваат симболи во почетокот на редот. Дефинирачките списоци започнуваат со почетниот ознака за дефиниран список(dl)
Следува ознаката за задавање на наслов на дефинирачкиот список (dt) После тоа се пишува ознаката за тело на дефиницијата (dd) и трите тага треба да завршуваат со соодветните крајни тагови.
Пример за дефинирачки список:
<nowiki><dl>
<dt>Наслов на 1-ви дефинирачки список
<dd>Содржина на првата дефиниција.
<dd>Содржина на втората дефиниција.
<dd>Содржина на третата дефиниција.
<dt>Наслов на 2-ри дефинирачки список
<dd>Содржина на првата дефиниција.
<dd>Содржина на втората дефиниција.
За да поставите симбол по ваша желба во почетокот на редот на дефиницијата треба да имате некој податотека, на пример symbol.gif, и кодот треба да изгледа вака:
<nowiki><dl>
<dt>Наслов на дефиницијата
<dd> <img src=”symbol.gif” width=”5″ height=”5″ alt=”symbol”>
Содржина на дефиницијата.
Составување на дефинирачки списоци
Дефинирачките списоци исто така можат да се внесуваат еден во друг, како и во претходните списоци.
На пример:
<nowiki><dl>
<dt>Наслов на дефинирачкиот список
<dd>Содржина на првата дефиниција.
<dd>Содржина на втората дефиниција.
- Прв необележан елемент на 2-ра дефиниција
- Втор необележан елемент на 2-ра дефиниција
- Прв обележан поделемент
- Втор обележан поделемент
Митохондриска ДНК

Митохондриската ДНК (мтДНК, ''mtDNA'') е ДНК сместена во органелите наречени митохондрии. Митохондриската ДНК се наследува од мајката и тоа без измени, што нуди можност да се следат предците од страна на мајката до далечното минато. Со такви анализи на пример е утврдено дека домашните кучиња како женски предок го имаат волкот.
Расковник (митологија)

Расковник е митско растение кое има моќ да отвори секоја брава. Трагачите по тајните, закопани богатства верувале дека без оваа трева најголемите богатства не можат да се откријат ниту портите до нив можат да бидат отворени. Според некои верувања оваа магична трева ја познавале само некои животни (еж, желка, змија) и единствениот начин да се таа открие било познавање на животинските јазици.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје, ISBN 9989-918-97-X.
Вила (градинарска)

Вилата е земјоделска алатка со долга рачка и долги тенки широко одвоени шилци која се користи за подигање и собирање на растресит материјал, како сено, лисја, грозје, шталски измет и друг земјоделски материјал. Вообичаено вилата има два или три шилци, но во зависност од намената вилата можно е да има до 10 шилци со различна должина и растојание помеѓу нив. Најчесто вилата е направена од челик со долга дрвена рачка, но можно е шилците да бидат од дрво, бамбус, ковано железо, или некоја друга легура.
Градинарската вила е алатка со рачка и неколку, најчесто четири шилци. Се користи за собирање, подигање и превртување на земја во градинарството. Се користи на сличен начин како ашовот, но во многу случаи е попогодна од него: шилците полесно се забиваат во земја, ги одминуваат камењата и ги кршат грутките. Градинарската вила порано била правена од дрво но во поново време од не’рѓосувачки челик.
Градинарската вила е малку поразлична од фармерската вила, која се користи за преместување на материјал како што е сено, компост или шталско ѓубриво. Градинарската вила има значително пократка рачка, најчесто дрвена со "D" или "T" завршеток. Нејзините шилци се пократки, подебели и понаблизу едни до други распоредени.
Девана

Девана припаѓа на женскиот дел од паганскиот пантеон на Словените. Траги за нејзиното постоење и почитување кај Јужните Словени не се зачувани. Мошне скудно сведоштво за нејзиното постоење добиваме од Длугош кој божеството на плодноста и пролетта го открил кај Полјаците под името ''Ѕеване'' која ја споредил со ''Дијана'' од римската митологија.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Благослов

Благослов е добар збор или наративен облик со кој се посакува среќа, здравје и успех и се темели врз верувањето дека со помош на натприродните сили кои се повукуваат посаканото може да се исполни.
1 Опис
Според формата и содржината, клетвите и благословите се блиски до другите кратки фолклорни жанрови и имаат афористичен карактер, но по својата смисла и задача тие одговараат на баењата. Иако се спротивни едни на други, клетвите и благословите имаат заедничко потекло: на почетокот биле поврзани со религијата и произлегле од примитивниет верувања во принудната, магиска сила на зборовите изречени при одредени обреди и услови.
При благословот, зборовите ја преземаат посредничката функција помеѓу овој и оној свет. Експлицитно или имплицитно збороовите ги обврзуваат силите на судбината, или некое друго натприродно битие да влијае врз судбината. Благослов се дава како исклучителен облик на почит и љубов. Се благословуваат семејството, почитувани роднини и пријатели, новородените, младенците, бремените жени. Благословите можат да се поделат на збирни и насочени — збирните се однесуваат на најразлични ситуации и личности, а насочени се врзани за настан, време и личност (и) во дадена ситуација.
Благословот многу често се сврзува со определени натприродни сили од кои се бара помош и заштита. Може да се изрази со едноставно редење на асоцијативни зборови, со стихови или песна. Понекогаш е пропратен со обредни елементи кои треба да ја засилат врската со оностраното, а најчесто е наменет на одреден светец кој се смета за заштитник на определена личност, семејство или народ. Благословот се вкоренил кај нашите народи, така што и во денешното време имаме современи остатоци од таа архаична усна уметност, при купување продавачот посакува со здравје да се користи робата, а купувачот му возвраќа да му се множат парите или и тој во здравје да си го троши заработеното. Митскиот контекст на благослов доаѓа од верување во партнерскиот однос на натприродното и човекот и најчесто се поврзани со плодност и среќа. Благословот е добра желба: „Блазе мајка што те роди“, „Среќа да имаш на секој чекор“, „Од небо да ти роси, од земја да ти роди“, но во духот на народот благословот се развил до уметничка поетска форма. Особено долги, римувани, десетеречки благослови се исползувале за свадбите и славите, за Нова година, дури и при погребот се благословува: „Бог да го прости покојниот, на живите да им даде живот и здравје“.ref>Гордана Стојковска, ''Јужнословенска митологија'', Издавачки центар „Три“, Скопје, 2004.
Пасати

Пасати се постојани ветрови кои дуваат од 30<sup>0</sup> СГШ и 30<sup>0</sup> ЈГШ кон екваторот, односно од области со висок атмосферски притисок кон области со низок атмосферски притисок. Поради Земјината ротација тие скршнуваат кон запад. Често имаат слоеви, со површински слој кој станува сè повлажен и нестабилен како што воздухот се движи кон екваторот. Над него постои покривниот слој, кој е сув и стабилен.
Пасатите се познати за обезбедување пат преку Атлантикот за бродовите, уште од ерата на истражување. Главна улога играат и во Тихиот Океан.
Дајбог

Дајбог или Дабог, се претпоставува дека е име за хтоничното божество на волците кои биле инкарнација на починатите. Во Мачва е забележана сказна според која Дајбог претставува бог кој одзема души, во Босна пак се верувало дека Св. Арханѓел го зазел местото на Дајбог преземајќи ја улогата на богот на мртвите. Во Србија со името Дабо, Даба се означува врвниот ѓавол. Оттаму и верувањата во Србија дека Дајбог бил најголемиот непријател на Бога. Тој се појавувал и како заштитник на ситниот добиток. Но според името некаде се верува дека тој симболизирал божество кое подарувало, давало благосостојба, бог на благородните метали.
Според В. Чајкановиќ помнењето на Дајбог како врвно божество под влијание на христијанството бил пренесен врз повеќе христијански светци и народни јунаци: св. Сава, св. Мрато, св. Јован, св. Архангел, Крали Марко, кнез Лазар, па дури и ѓаволот имал негови обележја. Според своите обележја и обредниот пречек во време на новогодишните празници, Чајкановиќ ова божество го сместил во редот на хтонските битија.
Според Н. Нодило не доаѓа до потенцирање на божеството, но во потрага по сончевото божество кај српските и хрватските народи неговото име го наоѓа во следните ликови од митолошкото минато Дабо, Коледе, Божиќ, Богдан, Момчило и др.
Во обид да се прикаже митолошкиот лик на ова божество ќе се навратиме на Чајкановиќ; постар маж, понекогаш се јавувал како троглав, некогаш била сребрена, а некогаш со животински облик, облечен или во црно или во бело, имал капа или круна на главата, нозете му биле во обувки, но неретко бил прикажуван со една покуса нога. Својот изглед можел да го менува, често се појавувал како патник (оттаму обредна почит кон патниците и питачите), се појавувал и во ликот на коњаник на бел коњ, како заштитник. Се сметало дека со себе носел вериги (правдата), магичен стап за менување на судбината и др. Тој бил заштитник, родоначалник, судија или кум на народот.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.
Герман (митологија)

Герман или Ѓерман е празник кој се празнувал во Србија, Бугарија и Македонија. Старите Словени кон своите возвишени божества во древните времиња принесувале и човечки жртви, со сопствениот развој и христијанските влијанија, човечката жртва ја смениле со фигури кои имале човечки лик (кукли). Божеството на плодноста било заменето со Св. Герман (Ш. Кулишиќ нагласува дека станува збор за цариградскиот патријарх кој живеел во 8-от век и кого го прогласиле за заштитник од грмотевиците и невремето и кон чиј лик Словените ги придодале и своите многубожечки верувања).
При силните грмотевици и невремето секогаш се повикувал Герман, него го повикувале старите и при вечерата на Бадник како заштитник. Долго време кај народот постоел обред да се жртвува кукла, а во некои краишта Св. Герман бил изработуван од глина или дрво. Во Тимочка Краина (Србија) кога владееле долги суши, обредно се вршело погребување на Св. Герман: две девојки прават кукла, ја погребуваат и плачат по неа, на прашањето зошто плачат тие одговараале бидејќи умрел Герман од суша, за да падне дожд. Во Лепеначкиот крај (Србија) обредот на погребувањето го прават жените со расплетени коси и тажаленки во кои се тажи за починатиот кој умрел од сушата.
Во Бугарија Герман се правел од глина или од стара метла и секогаш имал нагласен машки полни орган, куклата ја ставале во ковчег а над главата му палеле свеќа. Ковчегот го кителе со цвеќињата и со свештеникот кој го опејувал покојниот го погребувале до реката. По обредниот погреб сите останувале на ручекот “за Господ да го прости Герман”.
1 Користена литература
* Гордана Стојковска, „Речник на јужнословенска митологија“, 2004, Издавачки центар Три, Скопје ISBN 9989-918-97-X.